
Grozījumi Oficiālās elektroniskās adreses likumā
Izdarīt Oficiālās elektroniskās adreses likumā (Latvijas Vēstnesis, 2016, 125. nr.; 2018, 76., 123. nr.; 2019, 253. nr.; 2022, 57A. nr.) šādus grozījumus:
1. Papildināt 5. panta pirmo daļu ar 5. punktu šādā redakcijā:

"5) Latvijas pilsoņiem – vīriešiem – no 15 līdz 27 gadu vecumam."
2. Papildināt pārejas noteikumus ar 7. punktu šādā redakcijā:

"7. Šā likuma 5. panta pirmās daļas 5. punktā minētās personas oficiālo elektronisko adresi izveido no 2023. gada 1. maija, un minētajām personām prasību par oficiālās elektroniskās adreses obligātu izmantošanu piemēro no 2023. gada 1. jūnija."
Likums stājas spēkā 2023. gada 1. maijā.

